Ɣer ɣur-s ,tella di trebrabt n ccetwa , iɛedda izgar-it ɣef rrif-is , dɣa yekcem di kra tiwwura yettwaxdamen s zǧaǧ sɛant uzal n nḥas,yeddem-d takerḍa n tsuri-ines tɣamz-as di snat n tmedriwin yeflan,yezmumeg-as-d unmtar,takerḍa-ines tedderɣel yerra-tt Colin mebla axemmem ɣer uqrab-is , yettwawdamen s ujellid n tewriqin d yiferrawen n ttejra n rrus, iɛedda yekka abrid-nni yesɛan akḍif n kawečču, ɣef ljiha tazelmaḍt yettawin ɣer tzerrayin , ur yufi ara aṭas n yikarsiyen deg uxxam amezwaru . Sakkin yuli tiseddarin n ssiman yemlal-d kra n wayen ur nefri d acu-t , dayen icuban lɣul , tfen-t ɣef lemwas n wuzzal , bedden-t d asaw en, ɛerden ad knun s agama ,ɣas akken ur zmiren ara yeldi-d yiwen n urgaz yersa tabalṭunt d tamellalt,yeldi-as-d yiwet n tzerrayt ,ijmɛed merra ssarf yesɛa win s way-s i tett lqut , acku iban-d ay-skiddib , yuɣal yejja-t akken.Daxel n tezrayt-nni yerra lwelha-s Colin d akken argaz-nni ur yesɛi ara udem n lɛab , acku yesɛa udem n yetbir , ur yefhim ara ayɣar ixeddem di tqaɛet n uḥnucceḍ ɣef ugris mačči di trebrabt.